Id-Deċiżjoni tal-Kummissjoni
tas-7 ta’Ottubru 1999
li temenda d-Deċiżjoni 92/452/EE li tistabbilixxi lista ta’ gruppi ta’ ġbir ta’ embrijuni u gruppi ta’ produzjoni ta’ embrijuni approvati f’pajjiżi terzi għall-esportazjoni ta’ embrijuni tal-bovini lejn il-Komunità
(notifikata taħt id-dokument numru C(1999) 3108)
(Test b’rilevanza għall-ŻEE)
(1999/685/KE)
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jwaqqaf il-Komunita Ewropea,
Wara li kunsidrat id-Direttiva tal-Kunsill 89/556/KEE tal-25 ta’ Settembru 1989 dwar il-kundizzjonijiet tas-saħħa ta’ l-annimali li tirregola l-kummerċ intra-Komunitarju fi u importazzjonijiet minn pajjiżi terzi ta’ embrijuni ta’ annimali domestiċi ta’ l-ispeċje bovina [1], kif l-aħħar emendata bl-Att ta’ l-Adeżjoni ta’ l-Awstrija, l-Finlandja u l-Isvezja, u b’mod partikolari l-Artikolu 8 tagħha;
Billi:
(1) Id-Deċiżjoni tal-Kummissjoni 92/452/KEE [2], kif l-aħħar emendata bid-Deċiżjoni 1999/204/KE [3], tistabbilixxi lista ta’ gruppi ta’ ġbir ta’ embrijuni u gruppi ta’ produzjoni ta’ embrijuni approvati f’pajjiżi terzi għall-esportazjoni ta’ embrijuni ta’ annimali domestiċi ta’ l-ispeċje bovina lejn il-Komunità.
(2) Is-servizzi veterenarji kompetenti ta’ l-Arġentina għaddew lill-Kummissjoni lista ta’ gruppi approvati tal-ġbir ta’ embrijuni u garanziji firrigward tal-konformità ta’ dawk il-gruppi mal-ħtiġiet speċifikati fl-Artikolu 8 tad-Direttiva 89/556/KEE li kienet riċebuta mill-Kummissjoni. Huwa għalhekk meħtieġ li tiżdied din il-lista mal-lista ta’ gruppi approvati fl-Anness li jinsab mad-Deċiżjoni 92/452/KEE.
(3) Is-servizzi veterenarji kompetenti ta’ l-Awstralja, l-Kanada u l-iStati Uniti ta’ l-Amerika kienu għaddew talbiet għal emendi tal-listi ta’ gruppi uffiċjalment approvati fit-territorji tagħhom għall-esportazjoni ta’ embrijuni ta’ annimali domestiċi ta’ l-ispeċje bovina lejn il-Komunità. Huwa għalhekk meħtieġ li tkun emendata l-lista ta’ gruppi approvati. Garanziji fir-rigward tal-konformità mal-ħtiġiet speċifikati fl-Artikolu 8 tad-Direttiva 89/556/KEE kienu ġew riċevuti mill-Kummissjoni.
(4) Il-miżuri provduti f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Lista li tikkonċerna l-Arġentina hija miżjuda ma l-Anness li jinsab mad-Deċiżjoni 92/452/KEE skond l-Anness li jinsab ma’ din id-Deċiżjoni.
Artikolu 2
Il-listi li jikkonċernwa l-Awstralja u l-Kanada fl-Anness li jinsab ma’ Deċiżjoni 92/452/KEE hija sostitwita skond l-Anness li jinsab ma’ din id-Deċiżjoni.
Artikolu 3
Fl-Anness li jinsab mad-Deċiżjoni 92/452/KEE, fil-lista li tikkonċerna l-Istati Uniti ta’ l-Amerika, fil-linja li tikkonċerna l-grupp ta’ ġbir ta’ embrijuni rreġistrat taħt numru 92W1051:
- F’kolonna 7 "servizzi ġenetiċi ta’ l-għola grad" hija sostitwita bi "ABS globali".
- Fil-kolonna 8, "Lee Mathews" hija sostitwita bi "Dr Lori Magel".
Artikolu 4
Dan id-Deċiżjoni hija indirizzata lill-Istati Membri.
Magħmulha fi Brussell, fis-7 ta’ Ottubru 1999.